KOMISSION TÄYTÄNTÖÖNPANOASETUS (EU) 2022/64,

annettu 17 päivänä tammikuuta 2022,

täytäntöönpanoasetusten (EU) 2020/761 ja (EU) 2020/1988 muuttamisesta siltä osin kuin on kyse eräiden tariffikiintiöiden hallinnointijärjestelmästä ja tietyissä tariffikiintiöissä sallituista tuontimääristä

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 187 artiklan ja 223 artiklan 3 kohdan,

ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (2) ja erityisesti sen 66 artiklan 4 kohdan,

ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (3) ja erityisesti sen 9 artiklan ensimmäisen kohdan a–d alakohdan ja 16 artiklan 1 kohdan,

sekä katsoo seuraavaa:

(1) Komission täytäntöönpanoasetuksessa (EU) 2020/761 (4) vahvistetaan tuonti- ja vientitodistusjärjestelmän avulla hallinnoitavien maataloustuotteiden tuonti- ja vientitariffikiintiöiden hallinnointia koskevat säännöt ja säädetään erityissäännöistä.

(2) Komission täytäntöönpanoasetuksessa (EU) 2020/1988 (5) vahvistetaan säännöt niiden tuontitariffikiintiöiden hallinnoinnista, jotka on tarkoitettu käytettäviksi tulli-ilmoitusten vastaanottamispäivän mukaisessa aikajärjestyksessä (”ensin tullutta palvellaan ensin” -periaate).

(3) Kaikkiin EU:n luetteloon CLXXV sisältyviin tariffikiintiöihin liittyvien myönnytysten muuttamista Yhdistyneen kuningaskunnan Euroopan unionista eroamisen vuoksi koskevan Euroopan unionin ja Australian välillä tullitariffeja ja kauppaa koskevan vuoden 1994 yleissopimuksen (GATT-sopimus) XXVIII artiklan nojalla kirjeenvaihtona tehdyn sopimuksen tekemisestä unionin puolesta annetulla neuvoston päätöksellä (EU) 2021/2234 (6) muutetaan eräitä tariffikiintiöitä Australiasta tuotavien tuotteiden määrien osalta.

(4) Neuvoston päätöksellä (EU) 2021/1197 tehdyllä kaikkiin EU:n luetteloon CLXXV sisältyviin tariffikiintiöihin liittyvien myönnytysten muuttamista Yhdistyneen kuningaskunnan Euroopan unionista eroamisen vuoksi koskevalla Euroopan unionin ja Indonesian tasavallan välillä tullitariffeja ja kauppaa koskevan vuoden 1994 yleissopimuksen (GATT-sopimus) XXVIII artiklan nojalla kirjeenvaihtona tehdyllä sopimuksella (7) muutetaan eräitä tariffikiintiöitä Indonesiasta tuotavien tuotteiden määrien osalta.

(5) Mainituilla sopimuksilla tehdyt muutokset olisi otettava huomioon täytäntöönpanoasetusten (EU) 2020/761 ja (EU) 2020/1988 liitteissä.

(6) Avoimuuden varmistamiseksi jäsenvaltioiden olisi myös ilmoitettava komissiolle määrät, joille on myönnetty tuontitodistukset tariffikiintiössä, jonka järjestysnumero on 09.4003, niiden lisäksi, jotka on jo lueteltu täytäntöönpanoasetuksen (EU) 2020/761 16 artiklan 8 kohdassa.

(7) Euroopan unionin ja Australian välisellä kirjeenvaihtona tehdyllä sopimuksella poistetaan jako osakausiin tariffikiintiössä, jonka järjestysnumero on 09.4129. Tämä muutos olisi otettava huomioon täytäntöönpanoasetuksen (EU) 2020/761 27 artiklassa.

(8) Tariffikiintiön, jonka järjestysnumero on 09.4002, tariffikiintiökausi alkaa 1 päivänä heinäkuuta. On aiheellista selventää täytäntöönpanoasetuksen (EU) 2020/761 43 artiklan 9 kohdassa, että ennen tariffikiintiökauden alkua myönnetyt tuontitodistukset ovat voimassa kolme kuukautta 1 päivästä heinäkuuta.

(9) Täytäntöönpanoasetuksen (EU) 2020/761 72 artiklan 6 kohdassa säädetään, että määrä on ilmaistava kokonaisina yksikköinä ylöspäin pyöristettynä. Jotta voidaan varmistaa johdonmukaisuus niiden pyöristämistä koskevien sääntöjen kanssa, jotka vahvistetaan komission delegoidun asetuksen (EU) 2015/2446 (8) liitteessä D olevan II osaston 6 ryhmässä (Tavaran tunnistetiedot) ja komission täytäntöönpanoasetuksen (EU) 2016/1239 (9) 8 artiklan 2 kohdan a alakohdassa, kolmansien maiden tiettyjen tariffikiintiöiden hallinnointia varten myöntämissä aitoustodistuksissa ja Inward Monitoring Arrangement -todistuksissa (IMA 1 -todistukset) olisi ilmoitettava määrä, jonka osalta niitä käytetään, pyöristettynä kilogrammoihin.

(10) Neuvoston päätöksellä (EU) 2021/1213 tehdyllä kaikkiin EU:n luetteloon CLXXV sisältyviin tariffikiintiöihin liittyvien myönnytysten muuttamista Yhdistyneen kuningaskunnan Euroopan unionista eroamisen vuoksi koskevalla Euroopan unionin ja Argentiinan tasavallan välillä tullitariffeja ja kauppaa koskevan vuoden 1994 yleissopimuksen (GATT-sopimus) XXVIII artiklan nojalla kirjeenvaihtona tehdyllä sopimuksella (10) nostettiin määrää, joka on saatavilla tariffikiintiössä, jonka järjestysnumero on 09.4168, kaikista muista maista paitsi Yhdistyneestä kuningaskunnasta peräisin olevan riisin osalta. Sopimuksella otettiin käyttöön myös kaksi uutta tariffikiintiötä, joiden järjestysnumerot ovat 9.4289 ja 09.4290, Argentiinasta peräisin olevalle siipikarjalle. Komission täytäntöönpanoasetuksella (EU) 2021/1401 (11) tehtiin vastaavat muutokset täytäntöönpanoasetukseen (EU) 2020/761, mukaan lukien kyseisen asetuksen liitteessä III olevaa tariffikiintiötä 09.4168 koskeva taulukko ja kyseisen asetuksen liitteessä XII olevia tariffikiintiöitä, joiden järjestysnumerot ovat 09.4213 ja 09.4412, koskevat taulukot, joissa Argentiina mainitaan niiden maiden joukossa, joista tuotteet eivät ole lähtöisin. Kyseisessä muutossäädöksessä ei kuitenkaan mukautettu tariffikiintiön, jonka järjestysnumero on 09.4168, uuden määrän jakoa sen osakausien kesken eikä sisällytetty viittausta Argentiinaan riville ”Todistushakemukseen ja todistukseen merkittävät erityiset tiedot” taulukoissa, jotka koskevat tariffikiintiöitä, joiden järjestysnumerot ovat 09.4213 ja 09.4412.

(11) Kun on kyse jäädytetyn lihan määritelmässä olevasta lämpötilasta, täytäntöönpanoasetuksen (EU) 2020/761 47 artiklan 3 kohdassa viitataan saapumiseen unionin tullialueelle, kun taas täytäntöönpanoasetuksessa (EU) 2020/1988 viitataan luovuttamiseen vapaaseen liikkeeseen unionissa. Johdonmukaisuuden varmistamiseksi ja mahdollisten virhetulkintojen välttämiseksi täytäntöönpanoasetuksen (EU) 2020/1988 20 artiklan 1 kohdan ja 24 artiklan 1 kohdan sanamuoto olisi yhdenmukaistettava täytäntöönpanoasetuksen (EU) 2020/761 47 artiklan 3 kohdan sanamuodon kanssa.

(12) Sen vuoksi täytäntöönpanoasetuksia (EU) 2020/761 ja (EU) 2020/1988 olisi muutettava.

(13) Täytäntöönpanoasetuksen (EU) 2020/761 muutoksia olisi sovellettava tariffikiintiökausiin, jotka alkavat tämän asetuksen voimaantulon jälkeen. Muutoksia tariffikiintiöihin, joiden järjestysnumerot ovat 09.4129, 09.4521, 09.4522, 09.4213 ja 09.4412, olisi kuitenkin sovellettava tämän asetuksen voimaantuloa seuraavasta ensimmäisestä todistushakemusten jättökaudesta.

(14) Muutoksia täytäntöönpanoasetuksen (EU) 2020/1988 20 artiklan 1 kohtaan ja 24 artiklan 1 kohtaan olisi sovellettava tariffikiintiökausista, jotka alkavat tämän asetuksen voimaantulon jälkeen. Muutosta tariffikiintiöihin, joiden järjestysnumerot ovat 09.0126, 09.2105, 09.2106 ja 09.2012, olisi sovellettava meneillään olevien tariffikiintiökausien alusta.

(15) On tarpeen vahvistaa tiettyjä siirtymäsäännöksiä meneillään olevien tariffikiintiökausien mukauttamiseksi käytettävissä oleviin määriin tällä asetuksella tehtyjen muutosten johdosta. Erityisesti tariffikiintiöissä, joiden järjestysnumerot ovat 09.0126, 09.2105, 09.2106 ja 09.2012, toimijat, jotka ovat tuoneet tavaransa kiintiön ulkopuolella ennen tämän asetuksen voimaantuloa, olisi myönnettävä palautus pyynnöstä.

(16) Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Täytäntöönpanoasetuksen (EU) 2020/761 muuttaminen Muutetaan täytäntöönpanoasetus (EU) 2020/761 seuraavasti: 1) Korvataan 16 artiklan 8 kohta seuraavasti: ”8. Tässä asetuksessa tarkoitettujen komissiolle toimitettavien sellaisten ilmoitusten osalta, jotka koskevat naudanliha-alan tariffikiintiöitä, joiden järjestysnumerot ovat 09.4450, 09.4451, 09.4452, 09.4453, 09.4454, 09.4002, 09.4003, 09.4455, 09.4001 ja 09.4004, määrät on ilmoitettava kilogrammoina tuotepainoa alkuperämaittain ja tuoteluokittain tämän asetuksen liitteessä XV olevan B osan mukaisesti. Tariffikiintiössä, jonka järjestysnumero on 09.4003, alkuperämaata ei kuitenkaan tarvitse ilmoittaa.” 2) Muutetaan 27 artikla seuraavasti: a) Poistetaan kolmannesta kohdasta järjestysnumero ”09.4129”; b) Poistetaan neljännestä kohdasta järjestysnumero ”09.4129”; c) Korvataan viides kohta seuraavasti: ”Tariffikiintiöissä, joiden järjestysnumerot ovat 09.4127, 09.4128 ja 09.4130, olevat määrät, joita ei ole käytetty tai jaettu edellisillä osakausilla, siirretään tariffikiintiön järjestysnumerolle 09.4138 kunkin vuoden 1 päivästä lokakuuta alkaen. Tätä sovelletaan myös tariffikiintiössä 09.4129 oleviin määriin, joita ei ole jaettu ennen 1 päivää syyskuuta tai käytetty ennen 1 päivää lokakuuta.” 3) Korvataan 43 artiklan 9 kohta seuraavasti: ”9. Tariffikiintiössä, jonka järjestysnumero on 09.4002, myönnetyt tuontitodistukset ovat voimassa kolme kuukautta niiden myöntämispäivästä. Ennen tariffikiintiökauden alkua myönnetyt todistukset ovat voimassa kolme kuukautta 1 päivästä heinäkuuta.” 4) Korvataan 72 artiklan 6 kohta seuraavasti: ”6. Todistuksen myöntävän viranomaisen on merkittävä aitoustodistukseen tai IMA 1 -todistukseen sekä sen jäljennökseen todistuksen myöntämisnumero ja määrä, jonka osalta kyseistä asiakirjaa on käytetty. Määrä ilmaistaan kokonaisina yksikköinä pyöristettynä lähimpään kilogrammaan täytäntöönpanoasetuksen (EU) 2016/1239 8 artiklan 2 kohdan a alakohdassa vahvistettujen sääntöjen mukaisesti. Todistuksen myöntävän viranomaisen on säilytettävä aitoustodistus tai IMA 1 -todistus. Jäljennös palautetaan hakijalle käytettäväksi tullimenettelyissä, jos näin säädetään tämän asetuksen III osastossa.” 5) Muutetaan liitteet III, IV, VIII, IX ja XII tämän asetuksen liitteen I mukaisesti.

2 artikla Täytäntöönpanoasetuksen (EU) 2020/1988 muuttaminen Muutetaan täytäntöönpanoasetus (EU) 2020/1988 seuraavasti: 1) Korvataan 20 artiklan 1 kohta seuraavasti: ”1. Tätä asetusta sovellettaessa tariffikiintiöissä, joiden järjestysnumerot ovat 09.0142 ja 09.0143, ’jäädytetyllä kuvelihalla’ tarkoitetaan kuvelihaa, joka on jäätyneessä tilassa ja jonka sisälämpötila on –12 °C tai alempi sen saapuessa unionin tullialueelle.” 2) Korvataan 24 artiklan 1 kohdan a alakohta seuraavasti: ”a) ’jäädytetyllä lihalla’ lihaa, jonka sisälämpötila on –12 °C tai alempi sen saapuessa unionin tullialueelle;” 3) Muutetaan liite I tämän asetuksen liitteen II mukaisesti.

3 artikla Siirtymäsäännökset 1. Jollei tämän asetuksen 4 artiklassa tai täytäntöönpanoasetuksen (EU) 2020/761 liitteissä II–XII toisin säädetä, kun tietyn tariffikiintiön tariffikiintiökausi on jo alkanut tämän asetuksen voimaantulopäivänä, uuden määrän ja jo jaettujen määrien välinen erotus asetetaan tämän asetuksen voimaantulon jälkeen jätettyjen hakemusten käyttöön. 2. Täytäntöönpanoasetuksen (EU) 2020/1988 soveltamiseksi tämän asetuksen voimaantulopäivänä meneillään olevan tariffikiintiökauden loppuajaksi käytettävissä oleva määrä on uuden määrän ja ennen tämän asetuksen voimaantuloa jo jaettujen määrien välinen erotus. Jos tariffikiintiöissä, joiden järjestysnumerot ovat 09.2105, 09.2106 ja 09.2012, aiemmin käytettävissä ollut määrä on käytetty loppuun tämän asetuksen voimaantulopäivänä, uuden määrän ja edellisen määrän välinen erotus jaetaan toimijoille vapaaseen liikkeeseen luovutusta koskevan tulli-ilmoituksen hyväksymispäivän mukaisessa aikajärjestyksessä. Toimijoille, jotka ovat tuoneet tavaransa kiintiön ulkopuolella ennen tämän asetuksen voimaantuloa, palautetaan pyynnöstä jo maksetun tullin muodostama erotus tariffikiintiössä käytettävissä olevan määrän rajoissa. Kun on kyse tariffikiintiöstä, jonka järjestysnumero on 09.0126 ja jonka osalta ei ollut käytettävissä minkäänlaista määrää ennen tämän asetuksen voimaantuloa, toimijoille palautetaan pyynnöstä jo maksetun tullin muodostama erotus tariffikiintiössä käytettävissä olevan määrän rajoissa.

4 artikla Voimaantulo ja soveltaminen Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä. Edellä olevaa 1 artiklaa sovelletaan asianomaisiin tariffikiintiöihin ensimmäisestä tariffikiintiökaudesta, joka alkaa tämän asetuksen voimaantulon jälkeen. Edellä olevan 1 artiklan 2 kohtaa ja liitteessä I olevaa 1 ja 4 kohtaa sekä 5 kohdan b alakohtaa sovelletaan kuitenkin tämän asetuksen voimaantuloa seuraavasta ensimmäisestä todistushakemusten jättökaudesta. Asetuksen 2 artiklan 1 ja 2 kohtaa sovelletaan tariffikiintiökausista, jotka alkavat tämän asetuksen voimaantulon jälkeen. Edellä olevan 2 artiklan 3 kohtaa sovelletaan meneillään olevien tariffikiintiökausien alusta.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä tammikuuta 2022. Komission puolesta Puheenjohtaja Ursula VON DER LEYEN

(1) EUVL L 347, 20.12.2013, s. 671.

(2) EUVL L 347, 20.12.2013, s. 549.

(3) EUVL L 150, 20.5.2014, s. 1.

(4) Komission täytäntöönpanoasetus (EU) 2020/761, annettu 17 päivänä joulukuuta 2019, Euroopan parlamentin ja neuvoston asetusten (EU) N:o 1306/2013, (EU) N:o 1308/2013 ja (EU) N:o 510/2014 soveltamista koskevista säännöistä todistuksia käyttäen hallinnoitavia tariffikiintiöitä koskevan järjestelmän osalta (EUVL L 185, 12.6.2020, s. 24).

(5) Komission täytäntöönpanoasetus (EU) 2020/1988, annettu 11 päivänä marraskuuta 2020, Euroopan parlamentin ja neuvoston asetusten (EU) N:o 1308/2013 ja (EU) N:o 510/2014 soveltamista koskevista säännöistä sikäli kuin kyseessä on tuontitariffikiintiöiden hallinnointi ”ensin tullutta palvellaan ensin” -periaatteen mukaisesti (EUVL L 422, 14.12.2020, s. 4).

(6) Neuvoston päätös (EU) 2021/2234, annettu 29 päivänä marraskuuta 2021, kaikkiin EU:n luetteloon CLXXV sisältyviin tariffikiintiöihin liittyvien myönnytysten muuttamista Yhdistyneen kuningaskunnan Euroopan unionista eroamisen vuoksi koskevan Euroopan unionin ja Australian välillä tullitariffeja ja kauppaa koskevan vuoden 1994 yleissopimuksen (GATT-sopimus) XXVIII artiklan nojalla kirjeenvaihtona tehdyn sopimuksen tekemisestä unionin puolesta (EUVL L 452, 16.12.2021, s. 1).

(7) Neuvoston päätös (EU) 2021/1197, annettu 13 päivänä heinäkuuta 2021, kaikkiin EU:n luetteloon CLXXV sisältyviin tariffikiintiöihin liittyvien myönnytysten muuttamista Yhdistyneen kuningaskunnan Euroopan unionista eroamisen vuoksi koskevan Euroopan unionin ja Indonesian tasavallan välillä tullitariffeja ja kauppaa koskevan vuoden 1994 yleissopimuksen (GATT-sopimus) XXVIII artiklan nojalla kirjeenvaihtonsa tehdyn sopimuksen tekemisestä unionin puolesta (EUVL L 260, 21.7.2021, s. 1).

(8) Komission delegoitu asetus (EU) 2015/2446, annettu 28 päivänä heinäkuuta 2015, Euroopan parlamentin ja neuvoston asetuksen (EU) N:o 952/2013 täydentämisestä tiettyjä unionin tullikoodeksin säännöksiä koskevien yksityiskohtaisten sääntöjen osalta (EUVL L 343, 29.12.2015, s. 1).

(9) Komission täytäntöönpanoasetus (EU) 2016/1239, annettu 18 päivänä toukokuuta 2016, Euroopan parlamentin ja neuvoston asetuksen (EU) N:o 1308/2013 soveltamista koskevista säännöistä tuonti- ja vientitodistusjärjestelmän osalta (EUVL L 206, 30.7.2016, s. 44).

(10) Neuvoston päätös (EU) 2021/1213, annettu 13 päivänä heinäkuuta 2021, kaikkiin EU:n luetteloon CLXXV sisältyviin tariffikiintiöihin liittyvien myönnytysten muuttamista Yhdistyneen kuningaskunnan Euroopan unionista eroamisen vuoksi koskevan Euroopan unionin ja Argentiinan tasavallan välillä tullitariffeja ja kauppaa koskevan vuoden 1994 yleissopimuksen (GATT-sopimus) XXVIII artiklan nojalla kirjeenvaihtona tehdyn sopimuksen tekemisestä unionin puolesta (EUVL L 264, 26.7.2021, s. 1).

(11) Komission täytäntöönpanoasetus (EU) 2021/1401, annettu 25 päivänä elokuuta 2021, täytäntöönpanoasetusten (EU) 2020/761 ja (EU) 2020/1988 muuttamisesta siltä osin kuin on kyse tietyissä tariffikiintiöissä sallituista tuontimääristä (EUVL L 302, 26.8.2021, s. 1).